CELEX: 22017D2039
Language: hr
Date: 2016-04-29 00:00:00
Title: Odluka Zajedničkog odbora EGP-a br. 89/2016 od 29. travnja 2016. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/2039]

16.11.2017   
               
               
                  HR
               
               
                  Službeni list Europske unije
               
               
                  L 300/37
               
            ODLUKA ZAJEDNIČKOG ODBORA EGP-a
      br. 89/2016
      od 29. travnja 2016.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/2039]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (1) treba se uključiti u Sporazum o EGP-u.
               
            
                  (2)
               
               
                  Direktivom 2014/53/EU stavlja se s učinkom od 13. lipnja 2016. izvan snage Direktiva 1999/5/EZ Europskog parlamenta i Vijeća (2) koja je uključena u Sporazum o EGP-u i koja se stoga treba isključiti iz njega s učinkom od 13. lipnja 2016.
               
            
                  (3)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje XVIII. Priloga II. Sporazumu o EGP-u mijenja se kako slijedi:
      
                  1.
               
               
                  Nakon točke 4.zzq (Odluka Komisije 2013/638/EU) umeće se sljedeća točka:
                  
                              „4.zzr
                           
                           
                              
                                 32014 L 0053: Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).”
                           
                        
            
                  2.
               
               
                  Briše se s učinkom od 13. lipnja 2016. tekst točke 4.zg (Direktiva 1999/5/EZ Europskog parlamenta i Vijeća), osim prve alineje (Odluka Komisije 2000/637/EZ), koja će još biti na snazi nakon 13. lipnja 2016. i stoga se umeće kao nova točka nakon točke 4.zg (Direktiva 1999/5/EZ Europskog parlamenta i Vijeća):
                  
                              „4.zga
                           
                           
                              
                                 32000 D 0637: Odluka Komisije 2000/637/EZ od 22. rujna 2000. o primjeni članka 3. stavka 3. točke (e) Direktive 1999/5/EZ na radio opremu obuhvaćenu regionalnim sporazumom o radiotelefonskoj službi na unutarnjim plovnim putovima (SL L 269, 21.10.2000., str. 50.).”
                           
                        
            Članak 2.
      Vjerodostojni su tekstovi Direktive 2014/53/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 30. travnja 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 29. travnja 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 153, 22.5.2014., str. 62.
      
      
         (2)  SL L 91, 7.4.1999., str. 10.
      
      
         (*1)  Ustavni su zahtjevi navedeni.